Lions-haker swaar gestraf vir kniestamp | Maroela Media
Sanzaar, die beheerliggaam van die reeks, het Maandag in 'n verklaring aangekondig dat hy vir vyf weke geskors word, en eers weer op 2 Julie mag speel.
Die Lions se loslootjie eerskomende naweek, en die daaropvolgende toetsgleuf, beteken hy sal slegs die span se wedstryd teen die Sunwolves op 1 Julie misloop.
Coetzee het skuld erken dat hy 'n teenstander met die knie bygekom het, wat hom saam met sy verskoning teenoor die teenstander en die berou wat hy getoon het, 'n geregverdigde skorsing van agt weke laat vryspring het.
♦ Sy skorsing volg op dié van twee spelers in die plaaslike Supersportreeks.
Victor Sekekete, 'n losvoorspeler van die Goue Leeus-vyftiental, is vir vyf weke geskors nadat hy 'n Valkespeler met 'n stywe arm geloop het; en Lodewyk Uys, 'n losvoorspeler van die SWD Arende, is vir 'n week geskors nadat hy teen die Westelike Provinsie 'n teenstander met 'n elmboog in die gesig bygekom het.
Kniestamp, stywe arm, bykom met elmboog?
Ek dog die artikel gaan oor rugby as sport !!!!!!
Robbie Coetzee is "swaar" gestraf ?????
Hy sal EEN wedstryd misloop teen die Sunwolves !!!!!
Ek verstaan iets nie heeltemal nie. Om iemand opsetlik met die knie te stamp vorm nie deel van sport – rugby – nie.
Dit lyk vir my meer na opsetlike aanranding met die opset om ernstig te beseer, wat eintlik PERMANENTE skorsing uit rugby regverdig
Die strafprosedure is 'n klug. Spelers wat vir vuilspel 'n rooi kaart ontvang behoort nie vir 'n aantal weke geskors te word nie, maar vir 'n aantal wedstryde waarin sy span betrokke is. Hy behoort ook sy salaris vir daardie geskorste tydperk te verbeur.
Die optrede van Coetzee kan nie goedgekeur word nie ook nie die optrede van Cloete wat die hele ding begin het, deur roekeloos in te duik wat die skeidsregter 'n 'dead ruck 'genoem het.
Verglyk nou Coetzee se optrede met die van Treeby, Stormers senter,wat met 'n stywe swaaiende arm die Blues losskakel vir 'n paar minute bewusteloos op die veld gelos het.
Hy het in die wedstryd net 'n strafskop teen hom gekry en is eers daarna vir 4 weke geskors.
In die Sharks vs Stormers kom Etzebeth vir Am -Sharks-senter met die elmboog by en breek sy wangbeen en niks gebeur nie.Am het wel hoog ingegaan maar nie verdien om dit te kry .